CELEX: 32013R1277
Language: sl
Date: 2013-12-09 00:00:00
Title: Izvedbena uredba Komisije (EU) št. 1277/2013 z dne 9. decembra 2013 o odobritvi zvišanja omejitev za obogatitev vina, proizvedenega iz grozdja, potrganega v letu 2013 v nekaterih vinorodnih regijah ali v delu teh regij

10.12.2013   
            
            
               SL
            
            
               Uradni list Evropske unije
            
            
               L 329/10
            
         IZVEDBENA UREDBA KOMISIJE (EU) št. 1277/2013
   z dne 9. decembra 2013
   o odobritvi zvišanja omejitev za obogatitev vina, proizvedenega iz grozdja, potrganega v letu 2013 v nekaterih vinorodnih regijah ali v delu teh regij
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti tretjega odstavka člena 121 Uredbe,
   ob upoštevanju naslednjega:
   
               (1)
            
            
               Priloga XVa k Uredbi (ES) št. 1234/2007 v točki A.3 določa, da lahko države članice v letih z izjemno neugodnimi vremenskimi razmerami zahtevajo, da se mejne vrednosti za povečanje volumenskega deleža alkohola v vinu (obogatitev) zvišajo za največ 0,5 %.
            
         
               (2)
            
            
               Češka, Nemčija, Francija, Hrvaška, Luksemburg, Madžarska, Avstrija, in Slovaška so zaprosili za takšna zvišanja omejitev za obogatitev vina, proizvedenega iz grozdja, potrganega v letu 2013, ker so bile vremenske razmere med rastno sezono izjemno neugodne. Takšne zahtevke so vložile Češka, Nemčija, Hrvaška, Luksemburg, Madžarska, Avstrija in Slovaška za vse svoje vinorodne regije ter Francija za nekatere občine v departmaju Gironde.
            
         
               (3)
            
            
               Zaradi izjemno slabih vremenskih razmer v letu 2013 omejitve za povečanje naravnega volumenskega deleža alkohola, ki ga določa točka A.2 Priloge XVa k Uredbi (ES) št. 1234/2007, v nekaterih vinorodnih regijah ali v delu teh regij ne omogočajo proizvodnje vina z ustreznim skupnim volumenskim deležem alkohola, za katerega bi sicer obstajalo tržno povpraševanje.
            
         
               (4)
            
            
               Ob upoštevanju namena Priloge XVa k Uredbi (ES) št. 1234/2007, namreč preprečevanja in omejevanja obogatitve vina, in glede na izjemno naravo odstopanja iz točke A.3 navedene priloge bi bilo treba dovoljenja za obogatitev vina dodeliti le za vinorodne regije ali dele teh regij, ki so jih prizadele neugodne vremenske razmere. Zato bi bilo treba v Franciji dovoljenje dodeliti za omejeno število občin v departmaju Gironde, ki so jih prizadele takšne vremenske razmere.
            
         
               (5)
            
            
               Zato je primerno odobriti zvišanje omejitev za obogatitev vina, proizvedenega iz grozdja, potrganega v letu 2013 v vinorodnih regijah ali v delu teh regij Češke, Nemčije, Francije, Hrvaške, Luksemburga, Madžarske, Avstrije in Slovaške.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od točke A.2 Priloge XVa k Uredbi (ES) št. 1234/2007 v vinorodnih regijah ali delu teh regij, navedenih v Prilogi k tej uredbi, povečanje naravnega volumenskega deleža alkohola v svežem grozdju, potrganem v letu 2013, grozdnem moštu, delno prevretem grozdnem moštu, mladem vinu, ki je še v vrenju, in vinu, proizvedenem z uporabo grozdja, potrganega v letu 2013, ne sme preseči naslednjih omejitev:
   
               (a)
            
            
               3,5 vol. % v vinorodni coni A iz Dodatka k Prilogi XIb k Uredbi (ES) št. 1234/2007;
            
         
               (b)
            
            
               2,5 vol. % v vinorodni coni B iz Dodatka k Prilogi XIb k Uredbi (ES) št. 1234/2007;
            
         
               (c)
            
            
               2,0 vol. % v vinorodnih conah CI in CII iz Dodatka k Prilogi XIb k Uredbi (ES) št. 1234/2007.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. decembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      PRILOGA
      
         Vinorodne regije ali del teh regij, v katerih je na podlagi člena 1 dovoljeno povečanje omejitve za obogatitev
      
      
                  Država članica
               
               
                  Vinorodne regije ali del teh regij (vinorodna cona)
               
            
                  Češka
               
               
                  Vse vinorodne regije (coni A in B)
               
            
                  Nemčija
               
               
                  Vse vinorodne regije (coni A in B)
               
            
                  Francija
               
               
                  Naslednje občine v departmaju Gironde: Arbanats, Ayguemorte-Les-Graves, Baurech, Beautiran, Belvès-de-Castillon, Blésignac, Branne, Cabara, Camiac-et-Saint-Denis, Capian, Cardan, Castillon-la-Bataille, Castres-Gironde, Civrac-sur-Dordogne, Daignac, Dardenac, Espiet, Faleyras, Francs, Gardegan-et-Tourtirac, Grézillac, Guillac, Haux, La Brède, Langoiran, Lestiac-sur-Garonne, Lugaignac, Mouillac, Mouliets-et-Villemartin, Naujan-et-Postiac, Paillet, Podensac, Portets, Pujols, Rions, Saint-Aubin-de-Branne, Sainte-Colombe, Saint-Étienne-de-Lisse, Sainte-Florence, Saint-Genès-de-Castillon, Saint-Genès-de-Lombaud, Saint-Jean-de-Blaignac, Saint-Léon, Saint-Magne-de-Castillon, Saint-Michel-de-Rieufret, Saint-Morillon, Saint-Pey-d’Armens, Saint-Philippe-d’Aiguille, Saint-Selve, Sainte-Terre, Les Salles-de-Castillon, La Sauve, Tabanac, Tizac-de-Curton, Le Tourne, Vignonet, Villenave-de-Rions in Virelade (cona CI)
               
            
                  Hrvaška
               
               
                  Vse vinorodne regije (B, CI in CII)
               
            
                  Luksemburg
               
               
                  Vse vinorodne regije (cona A)
               
            
                  Madžarska
               
               
                  Vse vinorodne regije (cona CI)
               
            
                  Avstrija
               
               
                  Vse vinorodne regije (cona B)
               
            
                  Slovaška
               
               
                  Vse vinorodne regije (coni B in CI)